Hiadeľské sedlo

Hiadeľské sedloIn: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. (Nízke Tatry – Chopok, Turistická mapa 1:50 000, Vojenský kartografický ústav, š.p., Harmanec, 2000) je horské sedlo oddeľujúce Nízke Tatry a Starohorské vrchy. Nachádza sa nad obcou Hiadeľ, severovýchodne od Banskej Bystrice.

 Polohopis 
Leží na východnom okraji Starohorských vrchov a na západnom okraji Nízkych Tatier, ich geomorfologického podcelku Ďumbierske Tatry a ich časti Prašivá. Sedlo oddeľuje západne situovaný Kozí chrbát () a severovýchodne ležiacu Prašivú () a začína v ňom hlavný nízkotatranský hrebeň. Prepája severozápadne vedúcu dolinu Barboriná, ktorá je vetvou Korytnickej doliny a južne vedúcu Hiadeľskú dolinu. Voda zo severozápadných svahov odteká Barborinským potokom do Korytnice a Revúcej v povodí Váhu, južné časti hrebeňa odvodňuje potok Vážna do Hrona. Sedlo je súčasťou Národného parku Nízke Tatry a západnou časťou zasahuje do prírodnej rezervácie Kozí chrbát. Vedie ním turistická magistrála Cesta hrdinov SNP, na ktorú sa tu pripájajú ďalšie značené chodníky.

Popod sedlo sa plánuje výstavba rýchlostnej cesty R1, ktorá by tunelom prekonala hrebeň Nízkych Tatier a prepojila mestá Banská Bystrica a Ružomberok.

Sedlo leží na pomedzí Žilinského a Banskobystrického kraja, na hranici okresov Ružomberok a Banská Bystrica a zasahuje na katastrálne územie obcí Liptovská Osada a Hiadeľ.

 Prístup 
 po  červenej turistickej magistrále (Cesta hrdinov SNP):
 od západu z Donovál cez Kečku () a Kozí chrbát ()
 od severovýchodu zo Sedla pod Skalkou cez Veľkú Chochuľu ()
 po  modrej značke:
 z obce Hiadeľ cez Hiadeľskú dolinu
 z Korytnice cez sedlo pod Babou
 po  žltej turistickej značke z Moštenice cez Uhliarsku dolinu, sedlo Hadlanka a traverzom Kozieho chrbta

 Referencie 

 Pozri aj 
 Starohorské vrchy
 Ďumbierske Tatry
 Prašivá (geomorfologická časť)
 Zoznam sediel v Nízkych Tatrách

 Iné projekty 

 Externé odkazy 
 Poloha na turistickej mape

Kategória:Sedlá Starohorských vrchov
Kategória:Sedlá Nízkych Tatier